### NN 51/2017 (31.5.2017.), Rješenje o određivanju područja stalnog graničnog prijelaza za međunarodni promet putnika i roba u zračnom prometu Dubrovnik

POLICIJSKA UPRAVA DUBROVAČKO-NERETVANSKA

1161

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava dubrovačko-neretvanska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U ZRAČNOM PROMETU DUBROVNIK

Članak 1.

Područje stalnog graničnog prijelaza za međunarodni promet putnika i roba u zračnom prometu Dubrovnik nalazi se na prostoru Zračne luke Dubrovnik, otvorene za međunarodni zračni promet.

Članak 2.

Ukupna površina područja stalnog graničnog prijelaza za međunarodni promet putnika i roba u zračnom prometu Dubrovnik iznosi 116.308,5 m².

Članak 3.

Područje stalnog graničnog prijelaza za međunarodni promet putnika i roba u zračnom prometu Dubrovnik obuhvaća zaštitno ograničena i nadzirana područja Zračne luke Dubrovnik: područje ulazne i izlazne granične kontrole s prostorijama za rad policije i carine, područje službenog prolaza za osoblje i područje VIP salona, područje za putnike i članove posade u međunarodnom prometu, područje za prtljagu u međunarodnom prometu, područje za smještaj carinske robe, prostor za pripremu hrane i pića za međunarodne letove, područje aerodromskih službi prihvata i otprema zrakoplova u međunarodnom prometu i područje stajanke (za vrijeme zadržavanja zrakoplova u međunarodnom zračnom prometu), na sljedećim katastarskim česticama:

a) dio č.zgr. 169 k.o. Močići, dio č.zgr. 185 k.o. Močići, dio č.zgr. 186 k.o. Močići i dio č.zgr. 187 k.o Močići u površini od 3.916 m² – područje za prtljagu u međunarodnom prometu (podrum pristanišne zgrade),

b) dio č.zgr. 169 k.o. Močići i dio č.zgr. 187 k.o. Močići u površini od 319 m² – područje za prtljagu u međunarodnom prometu (prizemlje pristanišne zgrade),

c) dio č.zgr. 169 k.o. Močići i dio č.zgr. 187 k.o. Močići u površini od 292 m² – područje granične kontrola putnika koji koriste posebne aerodromske usluge i putnika općeg i vojnog zrakoplovstva te područje službenog prolaza (prizemlje pristanišne zgrade),

d) dio č.zgr. 186 k.o. Močići u površini od 185,5 m² – područje ulazne carinske kontrole s područjem za smještaj carinske robe (prizemlje pristanišne zgrade),

e) dio č.zgr. 169 k.o. Močići, dio č.zgr. 186 k.o. Močići i dio č.zgr. 187 k.o. Močići u površini od 4.173 m² – područje ulazne granične kontrole s područjem za prtljagu u međunarodnom prometu (prizemlje pristanišne zgrade),

f) dio č.zgr. 186. k.o. Močići u površini od 553 m² – područje granične kontrola putnika koji koriste posebne aerodromske usluge i putnika općeg i vojnog zrakoplovstva (I. kat pristanišne zgrade),

g) dio č. zgr. 185. k.o. Močići u površini od 3.673 m² – područje sortirnice za prtljagu u međunarodnom prometu (I. kat pristanišne zgrade),

h) dio č.zgr. 169 k.o. Močići, dio č.zgr. 186 k.o. Močići i dio č.zgr. 187 k.o. Močići u površini od 4.459,33 m² – područje izlazne granične kontrole te zaštitno ograničeno područje za putnike i članove posade u međunarodnom prometu (I. kat pristanišne zgrade),

i) dio č.zgr. 169 k.o. Močići i dio č.zgr. 187 k.o. Močići u površini od 14,67 m² – područje izlazne carinske kontrole (I. kat pristanišne zgrade),

j) dio č.zgr. 169 k.o. Močići, dio č.zgr. 186 k.o. Močići i dio č.zgr. 187 k.o. Močići u površini od 4.645 m² – zaštitno ograničeno područje za putnike i članove posade u međunarodnom prometu (II. kat pristanišne zgrade),

k) dio č.zgr. 169 k.o. Močići, dio č.zgr. 186 k.o. Močići i dio č.zgr. 187 k.o. Močići u površini od 1.946 m² – zaštitno ograničeno područje za putnike i članove posade u međunarodnom prometu (III. kat pristanišne zgrade),

l) dio č.zgr. 189. k.o. Močići i dio č.zgr. 191. k.o. Močići u površini od 737 m² – područje za pripremu hrane za međunarodne letove (prizemlje uslužnog bloka),

m) dio č.zgr. 189. k.o. Močići u površini od 222 m² – područje aerodromskih službi prihvata i otpreme zrakoplova,

n) dio č.z. 2363/1 k.o. Močići i dio č.z. 5114/1 k.o. Čilipi u površini od 91.173 m² – područje stajanke.

Članak 4.

Stupanjem na snagu ovog Rješenja prestaje važiti Rješenje o određivanju područja stalnog graničnog prijelaza za međunarodni promet putnika i roba u zračnom prometu Dubrovnik (»Narodne novine« br. 48/14).

Članak 5.

Ovo Rješenje stupa na snagu osmog dana od objave u »Narodnim novinama«.

Broj: 511-03-17-UP/I-38/17.
Dubrovnik, 12. svibnja 2017.

Načelnik uprave
Tonći Radibratović, v. r.